CELEX: 32021D0752
Language: et
Date: 2021-04-30 00:00:00
Title: Euroopa Keskpanga otsus (EL) 2021/752, 30. aprill 2021, millega muudetakse otsust (EL) 2019/1311 suunatud pikemaajaliste refinantseerimisoperatsioonide kolmanda seeria kohta (EKP/2021/21)

7.5.2021   
               
               
                  ET
               
               
                  Euroopa Liidu Teataja
               
               
                  L 161/1
               
            
         EUROOPA KESKPANGA OTSUS (EL) 2021/752,
         30. aprill 2021,
         millega muudetakse otsust (EL) 2019/1311 suunatud pikemaajaliste refinantseerimisoperatsioonide kolmanda seeria kohta (EKP/2021/21)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 3.1 esimest taanet, artiklit 12.1, artikli 18.1 teist taanet ja artikli 34.1 teist taanet,
         võttes arvesse Euroopa Keskpanga 19. detsembri 2014. aasta suunist (EL) 2015/510 eurosüsteemi rahapoliitika raamistiku rakendamise kohta (ülddokumentatsiooni suunis) (EKP/2014/60) (1)
         
         ning arvestades järgmist:
         
                     (1)
                  
                  
                     Suunise (EL) 2015/510 (EKP/2014/60) artikli 1 lõike 4 kohaselt võib EKP nõukogu eurosüsteemi rahapoliitika operatsioonide rakendamise vahendeid, instrumente, nõudeid, kriteeriume ja menetluste korda igal ajal muuta.
                  
               
                     (2)
                  
                  
                     22. juulil 2019 võttis EKP nõukogu oma hinnastabiilsuse ülesannet teostades vastu Euroopa Keskpanga otsuse (EL) 2019/1311 (EKP/2019/21), (2) et säilitada soodsad pangalaenude andmise tingimused ning toetada paindlikku rahapoliitika kurssi liikmesriikides, mille rahaühik on euro. Otsuse alusel teostatakse suunatud pikemaajaliste refinantseerimisoperatsioonide kolmandat seeriat (TLTRO-III) ajavahemikus septembrist 2019 kuni märtsini 2021.
                  
               
                     (3)
                  
                  
                     12. märtsil 2020 otsustas EKP nõukogu muuta teatavaid TLTRO-III operatsioonide põhiparameetreid, et toetada pangalaenude andmist koroonaviiruse haigusest (COVID-19) enim mõjutatud isikutele, eelkõige väikestele ja keskmise suurusega ettevõtjatele. Lisaks otsustas EKP nõukogu 30. aprillil 2020 nimetatud parameetreid veelgi muuta, et ulatuslike majandushäirete ja suurenenud määramatuse olukorras täiendavalt toetada kodumajapidamistele ja ettevõtetele laenude andmist. Need muudatused on rakendatud Euroopa Keskpanga otsusega (EL) 2020/407 (EKP/2020/13) (3) ja Euroopa Keskpanga otsusega (EL) 2020/614 (EKP/2020/25) (4).
                  
               
                     (4)
                  
                  
                     10. detsembril 2020 otsustas EKP nõukogu võtta täiendavaid rahapoliitika meetmeid, mille eesmärk on aidata kaasa soodsate rahastamistingimuste säilitamisele pandeemiaolukorras, toetades selleks krediidivoogu kõigisse majandussektoritesse, edendades majandustegevust ja tagades keskpika perioodi hinnastabiilsuse. Nende abinõude hulka kuulus EKP nõukogu otsus TLTRO-III operatsioonide tingimusi täiendavalt kalibreerida. Eelkõige otsustas nõukogu pikendada oluliselt soodamate tingimuste kohaldamise tähtaega 2022. aasta juunini, teostada ajavahemikul juunist kuni detsembrini 2021 kolm täiendavat operatsiooni ning suurendada kogusummat, mida eurosüsteemi osapooltel on õigus TLTRO-III operatsioonide raames laenata, 50 %-lt 55 %-le nende kõlblike laenude jäägist. Pankade laenuandmise praeguse taseme säilitamise motiveerimiseks otsustas EKP nõukogu, et TLTRO-III operatsioonide soodsamate tingimuste pikendamist 2022. aasta juunini saavad kasutada ainult pangad, kes saavutavad uue laenuandmise tulemuseesmärgi. Need muudatused on rakendatud Euroopa Keskpanga otsusega (EL) 2021/124 (EKP/2021/3) (5).
                  
               
                     (5)
                  
                  
                     Sanktsioone, mis on seotud aruannete ja audiitorhinnangute esitamise tähtaegadest mittekinnipidamisega, tuleks kohandada, et muuta sanktsioneerimise kord proportsionaalsemaks, järgides seejuures endiselt eesmärki tagada osalejate kinnipidamine kehtestatud tähtaegadest. Lisaks tuleks täpsustada juhud, mil osalejatel on lubatud minna individuaalselt osalemiselt üle grupina osalemisele või liituda olemasoleva TLTRO-III grupiga, ning sellistel juhtudel järgitav menetlus. Lisaks tuleks ette näha erand kohustusest esitada täiendav audiitorhinnang seoses aruannetega, mis on äriühingute ümberkorraldamise või TLTRO-III grupi koosseisu muutumise tõttu läbi vaadatud. Samuti tuleks täpsustada aruandlusnõudeid ja asjakohaseid intressimäära arvutusi juhul, kui TLTRO-III grupi koosseisu muutub või äriühingute ümberkorraldamine leiab aset 1. aprillist 2021 kuni 31. detsembrini 2021.
                  
               
                     (6)
                  
                  
                     Käesoleva otsusega kehtestatud sanktsioonide muudatused aruandlus- ja auditeerimisnõuete rikkumise korral ning sätted, mis reguleerivad pärast 31. märtsi 2021 toimunud äriühingute ümberkorraldamiste käsitlemist TLTRO-III intressimäärade arvutamisel, tuleks teha krediidiasutustele teatavaks niipea kui võimalik. Seega peab käesolev otsus jõustuma viivitamata.
                  
               
                     (7)
                  
                  
                     Seetõttu tuleb otsust (EL) 2019/1311 (EKP/2019/21) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Muudatused
            Otsust (EL) 2019/1311 (EKP/2019/21) muudetakse järgmiselt:
            
                        1)
                     
                     
                        artikli 1 punkt 17 asendatakse järgmisega:
                        
                                    „17)
                                 
                                 
                                    „osaleja“ (participant) – suunise (EL) 2015/510 (EKP/2014/60) kohaselt eurosüsteemi rahapoliitika avaturuoperatsioonideks kõlblik tehingupool, kes esitab pakkumisi TLTRO-III pakkumismenetlustes kas individuaalselt või grupi juhtasutusena ning kelle suhtes kehtivad kõik õigused ja kohustused, mis on seotud tema osalemisega TLTRO-III pakkumismenetlustes, välja arvatud krediidiasutus, kes on kõik TLTRO-III laenud tagasi maksnud;“;
                                 
                              
                  
                        2)
                     
                     
                        artikli 3 lõike 2 punkt d asendatakse järgmisega:
                        
                                    „d)
                                 
                                 
                                    TLTRO-III grupi koosseis ja juhtasutus jääb muutumatuks kõikides TLTRO-III operatsioonides, kui käesoleva artikli lõigetest 5, 5a, 6 ja 6a ei tulene teisiti.“;
                                 
                              
                  
                        3)
                     
                     
                        artikli 3 lõige 5a asendatakse järgmisega:
                        
                           „5a.   Erandjuhtudel ja objektiivsete asjaolude esinemisel võib EKP nõukogu anda loa TLTRO-III operatsioonides individuaalselt osalevatel asutusel osaleda edasistes TLTRO-III operatsioonides grupi koosseisus olemasoleva TLTRO-III grupiga ühinemise või uue TLTRO-III grupi moodustamise teel. See TLTRO-III grupp ja kõik selle liikmed peavad järgima artikli 3 sätteid.“;
                        
                     
                  
                        4)
                     
                     
                        artikli 3 lõike 6 punkti b sissejuhatav fraas asendatakse järgmisega:
                        „Kui TLTRO-III grupi puhul krediidiasutus, kes ei ole TLTRO-III grupi osaleja ega liige, vastab artikli 3 lõike 3 punkti a alapunktis i või ii sätestatud tingimustele pärast lõike 3 punktis d osutatud taotluse esitamisele eelneva kuu viimast päeva, kuid mitte sel päeval või enne seda, võib TLTRO-III grupi koosseis muutuda, et kajastada kõnealuse krediidiasutuse lisandumist uue liikmena, tingimusel et:“;
                     
                  
                        5)
                     
                     
                        artiklis 3 lisatakse järgmine lõige 6a:
                        
                           „6a.   Ilma et see piiraks lõike 5a kohaldamist, võib TLTRO-III operatsioonides individuaalselt osalev asutus selle asemel osaleda tulevastes TLTRO-III operatsioonides grupi koosseisus, moodustades TLTRO-III grupi, tingimusel et:
                           
                                       a)
                                    
                                    
                                       selle TLTRO-III grupi liikmed on krediidiasutused, kes ei osale TLTRO-III operatsioonides individuaalselt ega mõne teise TLTRO-III grupi liikmena ning kes vastavad artikli 3 lõike 3 punkti a alapunktis i või artikli 3 lõike 3 punkti a alapunktis ii sätestatud tingimustele pärast artikli 3 lõike 3 punktis d osutatud taotluse esitamisele eelneva kuu viimast päeva, kuid mitte sel päeval või enne seda, ja
                                    
                                 
                                       b)
                                    
                                    
                                       see TLTRO-III grupp ja kõik selle liikmed järgivad artikli 3 sätteid.“;
                                    
                                 
                     
                  
                        6)
                     
                     
                        artikli 3 lõike 7 sissejuhatav fraas asendatakse järgmisega:
                        „Juhul kui EKP nõukogu on aktsepteerinud TLTRO-III grupi koosseisu muudatused kooskõlas lõikega 5, on moodustatud uus TLTRO-III grupp kooskõlas lõigetega 5a või 6a või TLTRO-III gruppide koosseisus on toimunud muutusi kooskõlas lõikega 6, kohaldatakse järgmist, kui EKP nõukogu ei otsusta teisiti:“;
                     
                  
                        7)
                     
                     
                        artikli 5 lõike 6 teine lõik asendatakse järgmisega:
                        „Kui osaleja peab seetõttu, et RKP kasutab lepingutest või õigusaktidest tulenevaid õiguskaitsevahendeid, kaheksandas või sellele järgnevas TLTRO-III operatsioonis tagasi maksma TLTRO-III laenujäägi enne, kui talle on teatatud sellest tulenevast täiendava erivaatlusperioodi intressimäärast, määratakse selle osaleja poolt kaheksandas või sellele järgnevas TLTRO-III operatsioonis laenatud ja kohustuslikus korras tagasimakstavatele summadele kohaldatav intressimäär vastavalt lõikele 3c. Kui sellist tagasimaksmist nõutakse pärast täiendava eriintressimäära tähtajal kehtivatest intressiga seotud andmetest osalejale teatamist, määratakse selle osaleja poolt kaheksandas või sellele järgnevates TLTRO-III operatsioonides laenatud ja kohustuslikus korras tagasimakstavatele summadele kohaldatav intressimäär vastavalt lõigetele 3b kuni 3c.“;
                     
                  
                        8)
                     
                     
                        artiklis 6 lisatakse järgmine lõige 7a:
                        
                           „7a.   Kui läbi vaadatud esimene aruanne esitatakse TLTRO-III grupi koosseisu muutumise või äriühingute ümberkorraldamise tõttu vastavalt lõike 7 punktile a, võetakse sellist muudatust TLTRO-III grupi koosseisus või äriühingute ümberkorraldamises arvesse teise ja kolmanda aruande esitamisel vastavalt lõikele 1.
                           Kui läbi vaadatud esimene aruanne esitatakse TLTRO-III grupi koosseisu muutumise või äriühingute ümberkorraldamise tõttu vastavalt lõike 7 punktidele b ja c, võetakse sellist muudatust TLTRO-III grupi koosseisus või äriühingute ümberkorraldamist arvesse kolmanda aruande esitamisel vastavalt lõikele 1 ning teist aruannet läbi ei vaadata.“;
                        
                     
                  
                        9)
                     
                     
                        artikli 6 lõige 8a asendatakse järgmisega:
                        
                           „8a.   Vastavalt lõikele 7 läbi vaadatud esimese aruande esitanud osaleja tagab, et selles läbi vaadatud esimeses aruandes esitatud andmete kvaliteeti on hinnanud välisaudiitor kooskõlas lõikes 6 sätestatud eeskirjadega. Audiitorhinnang läbi vaadatud esimese aruande kohta esitatakse asjaomasele RKP-le järgmiselt:
                           
                                       a)
                                    
                                    
                                       kui läbivaatamine puudutab täiendavaid andmekirjeid, esitatakse audiitorhinnang nende täiendavate andmekirjete kohta koos läbi vaadatud esimese aruandega;
                                    
                                 
                                       b)
                                    
                                    
                                       kui osaleja esitab läbi vaadatud esimese aruande vastavalt lõike 7 punktile a, esitatakse audiitorhinnang asjaomaste muudatuste kohta asjaomasele RKP-le 30. juuliks 2021, nagu on märgitud EKP veebilehel avaldatavas TLTRO-III operatsioonide esialgses ajakavas;
                                    
                                 
                                       c)
                                    
                                    
                                       kui osaleja esitab läbi vaadatud esimese aruande vastavalt lõike 7 punktidele b või c, esitatakse audiitorhinnang tehtud muudatuste kohta asjaomasele RKP-le tähtajaks, mis on EKP veebilehel avaldatavas TLTRO-III operatsioonide esialgses ajakavas ette nähtud audiitorhinnangute järelduste esitamiseks nende osalejate kohta, kes osalevad esimest korda kaheksandas või järgnevas TLTRO-III operatsioonis.“;
                                    
                                 
                     
                  
                        10)
                     
                     
                        artiklis 6 lisatakse järgmine lõige 8b:
                        
                           „8b.   Erandina lõikest 8a ei nõuta osalejalt, kes on esitanud esimese aruande audiitorhinnangu järeldused asjaomasele RKP-le ja kes seejärel esitab läbi vaadatud esimese aruande vastavalt lõikele 7, et ta esitaks asjaomasele RKP-le uue audiitorhinnangu selle läbi vaadatud esimese aruande kohta, kui täidetud on kõik järgmised kriteeriumid:
                           
                                       a)
                                    
                                    
                                       äriühingute ümberkorraldamise puhul on tegemist ühinemise või omandamisega, milles osaleb üks või mitu omandatud krediidiasutust, kes on kõik individuaalsed osalejad TLTRO-III operatsioonides, või milles osalevad krediidiasutused, kes moodustavad kogu TLTRO-III grupi;
                                    
                                 
                                       b)
                                    
                                    
                                       audiitorhinnang iga omandatud individuaalse osaleja või omandatud TLTRO-III grupi esimese aruande kohta esitati asjaomasele RKP-le eraldi enne äriühingute ümberkorraldamist ja
                                    
                                 
                                       c)
                                    
                                    
                                       muudatused ei puuduta esimeses aruandes osutatud täiendavaid kirjeid.“;
                                    
                                 
                     
                  
                        11)
                     
                     
                        lisatakse järgmine artikkel 6a:
                        
                           „Artikkel 6a
                           Intressimäära arvutamine TLTRO-III grupi koosseisu muutumise või äriühingute ümberkorraldamise korral ajavahemikul 1. aprillist 2021 kuni 31. detsembrini 2021
                           
                              1.   Ajavahemikul 1. aprillist 2021 kuni 31. detsembrini 2021 toimuva TLTRO-III grupi koosseisu muutumise või äriühingute ümberkorraldamise korral, mis hõlmab esimeses seitsmes TLTRO-III operatsioonis individuaalselt või grupi koosseisus osalevaid osalejaid, arvutatakse intressimäär, mida kohaldatakse kõigis esimeses seitsmes TLTRO-III operatsioonis laenatud summadele, järgmiselt:
                              
                                          a)
                                       
                                       
                                          ajavahemikul kuni 23. juunini 2021 arvutatakse intressimäär teise vaatlusperioodi ja erivaatlusperioodi intressimääradega seotud andmete alusel, võttes arvesse iga osaleja individuaalseid laenutulemusi ning võttes samuti arvesse käesoleva otsuse artikli 5 sätteid intressimäära arvutamise kohta;
                                       
                                    
                                          b)
                                       
                                       
                                          ajavahemikul, mis algab 24. juunil 2021 ja kestab kuni lõpptähtajani, arvutatakse intressimäär intressimääraga seotud täiendava erivaatlusperioodi andmete alusel, mis on seotud äriühingute ümberkorraldamisest tuleneva asutusega või TLTRO-III grupiga pärast grupi koosseisu muutumist (välja arvatud juhul, kui oleks olnud põhjendatud soodsam intressimäär intressimääraga seotud vaatlusperioodi ja erivaatlusperioodi andmete alusel sõltuvalt osaleja individuaalsest laenutegevusest) ning võttes ühtlasi arvesse käesoleva otsuse artikli 5 sätteid intressimäära arvutamise kohta.
                                       
                                    
                           
                              2.   Ajavahemikul 1. aprillist 2021 kuni 31. detsembrini 2021 toimuval TLTRO-III grupi koosseisu muutumisel või äriühingute ümberkorraldamisel, mis hõlmab esimeses seitsmes TLTRO-III operatsioonis individuaalselt või grupi koosseisus osalevaid osalejaid, arvutatakse intressimäär, mida kohaldatakse kaheksandas või järgnevas TLTRO-III operatsioonis laenatud summadele intressimääraga seotud täiendava erivaatlusperioodi andmete alusel, mis on seotud äriühingute ümberkorraldamisest tuleneva asutusega või TLTRO-III grupiga pärast grupi koosseisu muutumist.“;
                           
                        
                     
                  
                        12)
                     
                     
                        Artikkel 7 asendatakse järgmisega:
                        
                           „Artikkel 7
                           Aruandlusnõuete rikkumine
                           
                              1.   Kui osaleja ei esita aruannet, ei järgi auditi nõudeid või esitatud andmetes tuvastatakse vigu, kohaldatakse järgmist:
                              
                                          a)
                                       
                                       
                                          kui osaleja ei esita esimest aruannet asjaomasele RKP-le nõutavaks kuupäevaks, määratakse tema laenuvõtmise piirmäär nulltasemele;
                                       
                                    
                                          b)
                                       
                                       
                                          kui osaleja ei esita esimese aruande audiitorhinnangu järeldusi asjaomasele RKP-le EKP veebilehel avaldatavas TLTRO-III operatsioonide esialgses ajakavas märgitud vastavaks tähtajaks, kohaldatakse järgmisi eeskirju:
                                          
                                                      i)
                                                   
                                                   
                                                      kui asjaomane RKP saab esimese aruande audiitorhinnangu 14 kalendripäeva jooksul asjaomase tähtaja möödumisele järgnevast päevast, määratakse osalejale iga päeva eest sellise hinnangu saamiseni trahv, mis võrdub osaleja poolt TLTRO-III operatsioonides laenatud laenujäägi kogusummaga jagatuna 1 000 000 euroga (või kui see summa oleks väiksem kui 1 000 eurot, siis määratakse trahv 1 000 eurot iga päeva eest kuni esimese aruande audiitorhinnangu saamiseni). Asjaomane RKP arvestab päevatrahvid kokku ja nõuab osalejalt sisse pärast esimese aruande audiitorhinnangu saamist;
                                                   
                                                
                                                      ii)
                                                   
                                                   
                                                      kui asjaomane RKP ei ole saanud esimese aruande audiitorhinnangut punktis i sätestatud 14 kalendripäeva jooksul, peab osaleja tagasi maksma nende TLTRO-III operatsioonides laenatud laenude laenujäägid, millest lähtudes on arvutatud laenuvõtmise piirmäär sellise esimese aruande põhjal, mille kohta audiitorhinnangut ei ole saadud. Osaleja maksab kõik sellised summad tagasi järgmise põhilise refinantseerimisoperatsiooni arvelduspäeval intressimääraga, mis on asjaomase TLTRO-III operatsiooni tähtaja jooksul kehtinud põhilise refinantseerimisoperatsiooni keskmine intressimäär, välja arvatud eriintressimäära tähtaja ja täiendava eriintressimäära tähtaja jooksul, mil kohaldatakse põhilise refinantseerimisoperatsiooni keskmist intressimäära nendel ajavahemikel miinus 50 baaspunkti;
                                                   
                                                
                                    
                                          c)
                                       
                                       
                                          kui ühes esimesest seitsmest TLTRO-III operatsioonist osaleja ei esita teises aruandes teise vaatlusperioodi andmeid või audiitorihinnangu järeldusi nende andmete kohta asjaomasele RKP-le EKP veebilehel avaldatavas TLTRO-III operatsioonide esialgses ajakavas määratud tähtajaks, kohaldatakse järgmisi eeskirju:
                                          
                                                      i)
                                                   
                                                   
                                                      kui asjaomane RKP saab teises aruandes teise vaatlusperioodiga seotud andmed või audiitorihinnangu järeldused nende andmete kohta 14 kalendripäeva jooksul asjaomase tähtaja möödumisele järgnevast päevast, määratakse osalejale iga päeva eest andmete saamiseni trahv, mis võrdub osaleja poolt TLTRO-III operatsioonides laenatud laenujäägi kogusummaga jagatuna 1 000 000 euroga (või kui see summa on väiksem kui 1 000 eurot, siis määratakse trahv 1 000 eurot iga päeva eest kuni andmete saamiseni). Asjaomane RKP liidab iga päeva eest arvestatud trahvid kokku ja nõuab osalejalt sisse pärast seda, kui on saanud teises aruandes kõik teise vaatlusperioodiga seotud andmed või audiitorhinnangu järeldused nende andmete kohta. Asjaomane RKP edastab intressimääraga seotud andmed teise vaatlusperioodi kohta osalejale 1. oktoobril 2021;
                                                   
                                                
                                                      ii)
                                                   
                                                   
                                                      kui asjaomane RKP ei ole saanud teises aruandes teise vaatlusperioodiga seotud andmeid või audiitorihinnangu järeldusi nende andmete kohta punktis i määratletud 14 kalendripäeva jooksul, kohaldatakse iga asjaomase TLTRO-III operatsiooni ajal kehtinud põhilise refinantseerimisoperatsiooni keskmist intressimäära, välja arvatud eriintressimäära tähtaja ja täiendava eriintressimäära tähtaja jooksul, mil kohaldatakse põhiliste refinantseerimisoperatsioonide keskmist intressimäära iga sellise perioodi kohta miinus 50 baaspunkti, välja arvatud juhul, kui osalejale võimaldatakse soodsam intressimäär tulenevalt tema laenutegevusest kolmandal vaatlusperioodil. Kui asjaomane RKP ei ole saanud teises aruandes teise vaatlusperioodiga seotud andmeid punktis i sätestatud 14 kalendripäeva jooksul, määratakse osalejale samuti 5 000 euro suurune trahv, mille asjaomane RKP nõuab osalejalt sisse pärast teises aruandes kõikide teise vaatlusperioodiga seotud andmete saamist.
                                                      Olenemata käesoleva alapunkti ii eelmisest lõigust, kui osaleja esitab ainult teise aruande erivaatlusperioodiga seotud andmed ja audiitorhinnangu nende andmete kohta ning osaleja kõlblik netolaenuandmine erivaatlusperioodil on võrdne tema netolaenuandmise võrdlusalusega või ületab seda, arvutatakse osaleja poolt laenatud summadele kohaldatav intressimäär artikli 5 lõike 1 või 3a alusel, võttes vastavalt arvesse artikli 6 lõigetes 3a ja 3b sätestatud tingimusi;
                                                   
                                                
                                    
                                          d)
                                       
                                       
                                          kui ühes esimesest seitsmest TLTRO-III operatsioonist osaleja ei esita teises aruandes erivaatlusperioodiga seotud andmeid või audiitorhinnangu järeldusi nende andmete kohta asjaomasele RKP-le EKP veebilehel avaldatavas TLTRO-III operatsioonide esialgses ajakavas määratud tähtajaks, kohaldatakse järgmisi eeskirju:
                                          
                                                      i)
                                                   
                                                   
                                                      kui asjaomane RKP saab teises aruandes erivaatlusperioodiga seotud andmed või audiitorihinnangu järeldused nende andmete kohta 14 kalendripäeva jooksul asjaomase tähtaja möödumisele järgnevast päevast, määratakse osalejale iga päeva eest andmete saamiseni trahv, mis võrdub osaleja poolt TLTRO-III operatsioonides laenatud laenujäägi kogusummaga jagatuna 1 000 000 euroga (või kui see summa on väiksem kui 1 000 eurot, siis määratakse trahv 1 000 eurot iga päeva eest kuni andmete saamiseni). Asjaomane RKP liidab iga päeva eest arvestatud trahvid kokku ja nõuab osalejalt sisse pärast seda, kui on saanud teises aruandes kõik erivaatlusperioodiga seotud andmed või audiitorhinnangu järeldused nende andmete kohta. Asjaomane RKP edastab intressimääraga seotud andmed teise vaatlusperioodi kohta osalejale 1. oktoobril 2021;
                                                   
                                                
                                                      ii)
                                                   
                                                   
                                                      kui asjaomane RKP ei ole saanud teises aruandes erivaatlusperioodiga seotud andmeid või nende andmete audiitorhinnangut punktis i sätestatud 14 kalendripäeva jooksul, loetakse osaleja kõlblik netolaenuandmine erivaatlusperioodi jooksul netolaenuandmise võrdlusalusest väiksemaks ja osaleja ei saa kasutada artikli 5 lõikes 1 sätestatud intressimäära;
                                                   
                                                
                                    
                                          e)
                                       
                                       
                                          kui asjaomane RKP kohaldab punkti c alapunktis i ette nähtud rahatrahvi, siis punkti d alapunktis i ette nähtud rahatrahvi ei kohaldata. Samamoodi ei kohaldata punkti c alapunktis i ette nähtud rahatrahvi, kui asjaomane RKP kohaldab punkti d alapunktis i ette nähtud rahatrahvi;
                                       
                                    
                                          f)
                                       
                                       
                                          kui osaleja ei esita kolmanda aruande andmeid või audiitorhinnangu järeldusi kolmanda aruande andmete kohta asjaomasele RKP-le EKP veebilehel avaldatavas TLTRO-III operatsioonide esialgses ajakavas märgitud nõutavaks tähtajaks, kohaldatakse järgmisi eeskirju:
                                          
                                                      i)
                                                   
                                                   
                                                      kui asjaomane RKP saab kolmanda aruande andmed või audiitorhinnangu järeldused nende andmete kohta 14 kalendripäeva jooksul asjaomase tähtaja möödumisele järgnevast päevast, määratakse osalejale iga päeva eest kuni andmete saamiseni trahv, mis võrdub osaleja poolt TLTRO-III operatsioonides laenatud laenujäägi kogusummaga jagatuna 1 000 000 euroga (või kui see summa on väiksem kui 1 000 eurot, siis määratakse trahv 1 000 eurot iga päeva eest kuni andmete saamiseni). Asjaomane RKP liidab iga päeva eest arvestatud trahvid kokku ja nõuab osalejalt sisse pärast seda, kui on saanud kõik kolmanda aruande andmed või audiitorhinnangu järeldused nende andmete kohta. Asjaomane RKP edastab intressimääraga seotud andmed teise vaatlusperioodi kohta osalejale 1. juulil 2022;
                                                   
                                                
                                                      ii)
                                                   
                                                   
                                                      kui asjaomane RKP ei ole saanud kolmanda aruande andmeid või audiitorhinnangu järeldusi nende andmete kohta punktis i sätestatud 14 kalendripäeva jooksul, kohaldatakse selle osaleja poolt nendes TLTRO-III operatsioonides laenatud summadele täiendava eriintressimäära tähtaja jooksul artikli 5 lõike 1 punkti b, artikli 5 lõike 2 punkti b või artikli 5 lõike 3 punkti b kohaselt (kui osaleja on juba osalenud ühes esimesest seitsmest TLTRO-III operatsioonist) või artikli 5 lõike 3c punkti a kohaselt (kui osaleja osales kaheksandas või järgmises TLTRO-III operatsioonis) arvutatud intressimäära ning pärast täiendava eriintressimäära tähtaega arvutatakse intressimäär vastavalt artikli 5 lõike 1 punktile c, artikli 5 lõike 2 punktile c, artikli 5 lõike 3 punktile c või artikli 5 lõike 3c punktile b. Kui asjaomane RKP ei saa kolmanda aruande andmeid alapunktis i sätestatud 14 kalendripäeva jooksul, määratakse osalejale samuti 5 000 euro suurune trahv, mille asjaomane RKP nõuab osalejalt sisse pärast kõikide kolmanda aruande andmete saamist;
                                                   
                                                
                                    
                                          g)
                                       
                                       
                                          kui osaleja ei täida muid artikli 6 lõikes 6, 7 või 8a sätestatud kohustusi, kohaldatakse osaleja poolt TLTRO-III raames laenatud summadele intressimäära, mis on iga TLTRO-III operatsiooni tähtaja jooksul kehtinud põhilise refinantseerimisoperatsiooni keskmine intressimäär, välja arvatud eriintressimäära tähtaja ja täiendava eriintressimäära tähtaja jooksul, kui kohaldatakse põhilise refinantseerimisoperatsiooni keskmist intressimäära miinus 50 baaspunkti;
                                       
                                    
                                          h)
                                       
                                       
                                          kui osaleja avastab esitatud aruannete andmetes vigu seoses artikli 6 lõigetes 6 ja 8a osutatud auditiga või muul põhjusel, k.a ebatäpsused ja teabelüngad, teatab ta sellest asjaomasele RKP-le niipea kui võimalik. Kui RKP-le on sellisest veast, ebatäpsusest või teabelüngast teatatud või ta saab neist teada muul viisil: i) esitab osaleja esimesel võimalusel RKP poolt nõutud täiendava teabe, et aidata sellise vea, ebatäpsuse või teabelünga mõju hinnata, ja ii) RKP võib võtta kohaseid meetmeid, sealhulgas asjaomased väärtused ümber arvutada, mis sellest tulevalt võib mõjutada näiteks osaleja poolt võetud TLTRO-III laenudele kohaldatavat intressimäära, ja nõuda asjaomase vea, ebatäpsuse või teabelünga tõttu osaleja laenuvõtmise piirmäära ületavate laenatud summade tagasi maksmist. Osalejad peavad tõendama, et kõik artikli 6 lõigetes 6 ja 8a osutatud auditi käigus tuvastatud puudused on RKPdele esitatud andmetes kõrvaldatud kooskõlas asjaomase RKP poolt nõutava ajakavaga ning, kui puudused tuvastati audiitorhinnangus teises või kolmandas aruande kohta, kooskõlas tähtajaga, mis võimaldab asjaomasel RKP-l intressimääradega seotud andmetest õigeaegselt teavitada, võttes arvesse EKP veebilehel avaldatavat TLTRO-III operatsioonide esialgset ajakava.
                                       
                                    
                           
                              2.   Lõige 1 ei mõjuta muid sanktsioone, mida võib kohaldada Euroopa Keskpanga otsuse EKP/2010/10 (*1) kohaselt seoses määruses (EL) nr 1071/2013 (EKP/2013/33) sätestatud aruandlusnõuetega.
                           
                           
                              3.   Kahtluste vältimiseks selgitatakse, et lõikes 1 sätestatud aruandlusnõudeid ja nendega seotud sanktsioone nõuete mittejärgimise korral kohaldatakse ainult juhul, kui osaleja osaleb TLTRO-III operatsioonides.
                           
                        
                        
                           (*1)  Euroopa Keskpanga 19. augusti 2010. aasta otsus EKP/2010/10 statistikaaruandluse nõuete eiramise kohta (ELT L 226, 28.8.2010, lk 48).“;"
                        
                     
                  
                        13)
                     
                     
                        II lisa 4. jao punkti c alapunkti ii kolmanda taande („Ümberliigitus (3.2C)“) punkt 3 asendatakse järgmisega:
                        
                                    „3)
                                 
                                 
                                    Aruandlusvigade parandamisest tulenevad korrigeerimised kooskõlas asjaomaselt RKP-lt artikli 7 lõike 1 punkti h alusel saadud juhistega;“.
                                 
                              
                  
         
            Artikkel 2
            Jõustumine
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Frankfurt Maini ääres, 30. aprill 2021.
            
               
                  EKP nõukogu nimel
               
               
                  EKP president
               
               Christine LAGARDE
            
         
         
            (1)  ELT L 91, 2.4.2015, lk 3.
         
            (2)  Euroopa Keskpanga 22. juuli 2019. aasta otsus (EL) 2019/1311 suunatud pikemaajaliste refinantseerimisoperatsioonide kolmanda seeria kohta (EKP/2019/21) (ELT L 204, 2.8.2019, lk 100).
         
            (3)  Euroopa Keskpanga 16. märtsi 2020. aasta otsus (EL) 2020/407, millega muudetakse otsust (EL) 2019/1311 suunatud pikemaajaliste refinantseerimisoperatsioonide kolmanda seeria kohta (EKP/2020/13) (ELT L 80, 17.3.2020, lk 23).
         
            (4)  Euroopa Keskpanga 30. aprilli 2020. aasta otsus (EL) 2020/614, millega muudetakse otsust (EL) 2019/1311 suunatud pikemaajaliste refinantseerimisoperatsioonide kolmanda seeria kohta (EKP/2020/25) (ELT L 141, 5.5.2020, lk 28).
         
            (5)  Euroopa Keskpanga 29. jaanuari 2021. aasta otsus (EL) 2021/124, millega muudetakse otsust (EL) 2019/1311 suunatud pikemaajaliste refinantseerimisoperatsioonide kolmanda seeria kohta (EKP/2021/3) (ELT L 38, 3.2.2021, lk 93).